**САОПШТЕЊЕ СА 1. СЕДНИЦЕ СКУПШТИНЕ ДРУШТВA СА ОГРАНИЧЕНОМ ОДГОВОРНОШЋУ „ТРАНСПОРТГАС СРБИЈА“, НОВИ САД**

У Новом Саду је данас одржана **1. седница Скупштине Друштва** са ограниченом одговорношћу “Транспортгас Србија”, Нови Сад, којој је председавао председник Скупштине, **Никола Поповић**, а којој су, поред чланова Скупштине: **Зорана Лакићевића, Милана Ђукића, Дарка Јовановића и Далибора Шћекића** присуствовали и в.д. помоћника министарке рударства и енергетике, **г-дин Раша Којчић**, в.д. директора “Транспортгас Србија”, Нови Сад, **Стеван Дукић** са сарадницима.

Након **конституисања**, Скупштина друштва најпре је једногласно усвојила раније утврђени дневни ред, а овога пута у фокусу разматрања био је **Предлог Програма о изменама и допунама Програма пословања за 2021. годину.**

Предлог Програма о изменама и допунама Програма пословања за 2021. годину усклађен је са Одлуком и изменамана и допунама Одлуке о оснивању друштва са ограниченом одговорношћу “Транспортгас Србија”, Нови Сад, коју је Влада Републике Србије донела 14. октобра 2021. године.

У складу са Закључком Владе Републике Србије од 16. маја 2021. године и Акционим планом за спровођење активности у циљу реорганизације ЈП “Србијагас”, Нови Сад закључен је Уговор о преносу удела у Друштву са ограниченом одговорношћу “Транспоргас Србија”, Нови Сад са ЈП “Србијагас”, Нови Сад на Републику Србију без накнаде, те је 09. јуна 2021. године у Регистру привредних субјеката Агенције за привредне регистре уписана промена члана и регистрована: **РЕПУБЛИКА СРБИЈА са уделом 100 %.**

На дневном реду данашње седнице, поред Програма о изменама и допунама Програма пословања за 2021. годину биле си и друге важне Одлуке везане за пословање “Транспортгас Србија” доо, Нови Сад које је Скупштина друштва једногласно усвојила.

Нови Сад, 19. новембра 2021. године